इस चाल्ली महाराजा हरिसिंह होरे हरिजनें गी मनुक्खें दी पंगती च खडेरी दित्ता, ते पैह्ले बारी हरिजनें रघुनाथ मंदर जम्मू च “महाराजा हरिसिंह जिदाबाद” दे नाह्रे लादे होई प्रवश कीता। इसदे परैत्त सौ आदमियें दा इक काफला डा. दीनानाथ दी अगवाई च बैश्नो देवी दे दर्शनें गितै बी गेआ। ए काफला अट्ठ दिन उत्थें बलागदा रेहा पर अछूत होने करी उनें गी दर्शन नेई करन दित्ते गे। अठमें दिन डा. दीनानाथ होरें महाराज साह्ब गी तार भेजी जे बैश्नो देवी दे पुजारी हरिजनें गी दर्शन नेई करन देऐ करदे। महाराजा साह्ब ने पुलीस भेजी ते तां जाइयै हरिजनें गी दर्शन करने दी खु’ल्ल थ्होई।